ജോഷ് റാംസെ, റ്യാൻ സ്റ്റെവാർട്ട്, ടാവിഷ് ക്രോവ് എന്നിവരുമൊന്നിച്ച് തന്റെ രണ്ടാം ആൽബത്തിനുള്ള റെക്കോഡിംഗുകൾ ജെപ്സെൻ 2011ൽ ആരംഭിച്ചു. 2011 സെപ്റ്റംബറിൽ ടാവിഷ് ക്രോവുമൊന്നിച്ച് എഴുതിയ 'കോൾ മി മേയ്ബി' പുറത്തിറങ്ങി. 2012 ജനുവരിയിൽ കനേഡിയൻ പോപ്പ് ഗായകൻ ജസ്റ്റിൻ ബീബർ ഈ ഗാനം തന്റെ ട്വിറ്റർ അക്കൗണ്ടിൽ ട്വീറ്റ് ചെയ്യുകയും, തൊട്ടുപിന്നാലെ ജസ്റ്റിൻ ബീബർ, സെലീന ഗോമസ്, ആഷ്ലി ടിസ്ഡേൽ എന്നിവർ ചേർന്ന് ഗാനത്തിനൊത്ത് ചുവടുവയ്ക്കുന്ന ഒരു വിഡിയോ പുറത്തിറക്കുകയും ചെയ്തു.

2012 ഫെബ്രുവരിയിൽ ജെപ്സെൻ ആറ് ഗാനങ്ങളടങ്ങിയ ക്യുരിയോസിറ്റി എന്ന ഇപി പുറത്തിറക്കി. 'കോൾ മി മേയ്ബി' കനേഡിയൻ ബിൽബോർഡ് ഹോട്ട് 100ൽ ഒന്നാമതെത്തുകയും, ജെപ്സെൻ പട്ടികയിൽ ഒന്നാമതെത്തുന്ന നാലാം കനേഡിയൻ താരമാവുകയും ചെയ്തു. അമേരിക്കയിൽ ഈ ഗാനം തുടർച്ചയായി ഒൻപത് മാസം പ്രചരിച്ചു.

2012 ജൂണിൽ ഔൾ സിറ്റിയുമായി ചേർന്ന് ജെപ്സെൻ 'ഗുഡ് ടൈം' എന്ന ഗാനം ചിത്രീകരിച്ചു. 2012 സെപ്റ്റംബറിൽ ജെപ്സെന്റെ രണ്ടാം ആൽബമായ കിസ്സ് പുറത്തിറങ്ങി.

2012 ബിൽബോർഡ് സംഗീതപുരസ്കാരദാനച്ചടങ്ങിൽ ജെപ്സെന് റൈസിംഗ് സ്റ്റാർ പുരസ്കാരം ലഭിച്ചു. ഈ പുരസ്കാരം ലഭിക്കുന്ന ആദ്യ കനേഡിയൻ താരമായിരുന്നു ജെപ്സെൻ. 2013 ജൂനൊ അവാർഡ്സിൽ കിസ്സ് 'ആൽബം ഓഫ് ദി ഇയർ', 'പോപ്പ് ആൽബം ഓഫ് ദി ഇയർ' അവാർഡും കാൾ മി മേയ്ബി 'സിംഗിൾ ഓഫ് ദി ഇയർ' പുരസ്കാരവും നേടി. അൻപത്തിയഞ്ചാമത് ഗ്രാമി പുരസ്കാര വേളയിൽ കാൾ മി മേയ്ബി 'സോംഗ് ഓഫ് ദി ഇയർ', 'ബെസ്റ്റ് പോപ് സോളോ പെർഫോമൻസ്' എന്നിവയ്ക്ക് നാമനിർദ്ദേശം നേടി.

ഔദ്യോഗിക ജീവിതം
2014-ഇതുവരെ: ഇമോഷൻ, ഇമോഷൻ: സൈഡ് ബി, മറ്റ് പരിപാടികൾ
1985-2010: ആദ്യകാല ജീവിതവും ടഗ് ഓഫ് വാറും
2011-2013: ക്യുരിയോസിറ്റി, കിസ്സ് എന്നിവയിലൂടെ നേടിയ മുഖ്യധാരാ വിജയം